Yadda Facebook ya tona asirin mai kisa - BBC News Hausa
19 Janairu 2018
http://www.bbc.com/hausa/labarai-42731892
Image caption Ana iya ganin damarar da Cheyenne Antoine ta saka a jikinta a hoton da suka dauka da wadda ta kashe Brittney Gargol
An gurfanar da wata mata 'yar kasar Canada gaban kuliya bisa kashe kawarta bayan da 'yan sanda suka gano makamin da aka yi amfani da shi wajen kisan a cikin daya daga cikin hotunan da aka dauka kuma aka yada a kafar Facebook.
'Yan sanda sun ce babu wata shaida da aka gano wadda ta tabbatar da labarin kanzon kuregen da Antoine ta bayar da farko inda ta ce sun je wata mashaya ne tare bayan an yi wata walima a gida, daga nan ne sai Gargol ta fita da wani mutum da ba ta san shi ba.
'Yan sandan sun ce sun ga hoton Antonie sanye da damarar a shafin Facebook na Gargol.
Antoine ta yi nadama tana mai cewa" Ba zan taba yafe wa kai na ba. Ba bu wani abu da zai dawo mini da aminiyata. Ina mai matukar nadama da bada hakuri, kuma hakan ba zai kara faruwa ba", Wannan shi ne abin da Antonie ta fada.
Goggon Gargol ta ce " Ba zamu taba daina tunawa da Brittney ba da kuma abin da ya faru a wannan dare".
Teenager guilty over Bromley Facebook murder
26 Mayu 2010
Man jailed for Facebook taunt murder of ex-wife